Държавен вестник, бр. 71, 2004 г., стр. 39

Б Р О Й  71
Д Ъ Р Ж А В Е Н   В Е С Т Н И К
С Т Р .  39
(3) Наредбата се прилага за всички дейности
по управление на ОЯГ—съхраняване, превоз на
площадката и манипулиране на ОЯГ и свърза-
ните с тези дейности площадки и съоръжения.
(4) Наредбата определя специфични изиск-
вания към проекта и експлоатацията на самос-
тоятелни съоръжения за управление на ОЯГ при
технология на съхраняване “под вода” и “сухо
съхранение”.
Чл. 2. Наредбата се прилага и при извършва-
не на промени, водещи до изменение на конст-
рукции, системи и оборудване, свързани с ядре-
ната безопасност и радиационната защита на
съоръженията за управление на ОЯГ, включи-
телно и при внасяне на изменения в отделни
техни конструкции, системи и компоненти.
Г л а в а  в т о р а
ПРИНЦИПИ И КРИТЕРИИ ЗА БЕЗОПАС-
НОСТ ПРИ УПРАВЛЕНИЕ НА ОТРАБОТЕ-
НО ЯДРЕНО ГОРИВО
Чл. 3. При извършване на всички дейности
по управление на ОЯГ дозите на облъчване за
персонала и населението се поддържат толкова
ниски, колкото е разумно достижимо и в нор-
мативно установените граници.
Чл. 4. (1) При всички експлоатационни със-
тояния на съоръженията за управление на ОЯГ
годишната индивидуална ефективна доза от
вътрешно и външно облъчване на населението,
предизвикана от въздействието на течните и
газообразните изхвърляния в околната среда от
всички ядрени съоръжения на площадката, не
трябва да бъде по-висока от 0,15 mSv.
(2) Годишната индивидуална ефективна доза
от вътрешно и външно облъчване на населени-
ето на границата на радиационнозащитната зона
и извън нея не трябва да бъде по-висока от 5
mSv за първата година след проектна авария.
(3) При тежки аварии пределът на изхвърля-
нията на цезий-137 в атмосферата, при който не
се налагат дълговременни ограничения за из-
ползване на почвата и водата в зоната за неот-
ложни защитни мерки, е 30 TBq. Комбинирано-
то изхвърляне на други радионуклиди, различни
от изотопите на цезия, не трябва да предизвиква
в дългосрочен план, с начало три месеца след
аварията, по-голям риск от този, определен за
изхвърлянията на цезий в посочения предел.
(4) Честотата за големи радиоактивни из-
хвърляния в околната среда, при които е необхо-
димо предприемане на неотложни защитни мер-
ки за населението, не трябва да бъде по-голяма
от 1.10-6 събития на съоръжение в година.
Чл. 5. (1) Безопасността на съоръженията за
управление на ОЯГ се основава на прилагане на
концепцията на дълбоко ешелонираната защи-
та, която се изразява в използване на система от
физически бариери по пътя на разпространение
на йонизиращите лъчения и радиоактивните
вещества в околната среда и на система от тех-
нически и организационни мерки за контрол и
защита на бариерите и запазване на тяхната
ефективност, както и мерки за защита на насе-
лението, на персонала и на околната среда.
(2) Безопасността на съоръженията за уп-
равление на ОЯГ се осигурява чрез:
1. избор на подходяща площадка; определя-
не на радиационнозащитна зона и наблюдава-
на зона;
2. прилагане на консервативен подход при
разработване на бариерите и нивата на защита в
проектите на съоръженията за управление на ОЯГ;
3. високо качество на проекта, строителст-
вото и оборудването; прилагане на доказани в
практиката технологии;
4. експлоатация на съоръженията в съответ-
ствие с изискванията на технологичните регла-
менти за експлоатация, инструкциите за екс-
плоатация и нормите и правилата за безопасност;
5. осигуряване на необходимата квалифика-
ция на персонала, формиране и поддържане на
високо ниво на култура на безопасност;
6. осигуряване на технически и организаци-
онни мерки за:
а) идентифициране на отклоненията от нор-
малната експлоатация и тяхното своевременно
отстраняване;
б) предотвратяване преминаването на изход-
ни събития в проектни аварии и проектните
аварии в надпроектни;
в) намаляване на последствията от аварии;
7. разработване на аварийни планове и при-
лагането им при необходимост на площадката
на съоръжението и извън нея.
(3) Приетите технически и организационни
мерки за прилагане на концепцията на дълбоко
ешелонираната защита трябва да бъдат обос-
новани в отчет за оценка на безопасността
(ООБ) на съоръженията за управление на ОЯГ.
Чл. 6. Спазването на принципите, постига-
нето на целите и изпълнението на критериите
за безопасност се установява чрез ООБ.
Г л а в а  т р е т а
ЯДРЕНА БЕЗОПАСНОСТ
Раздел I
Функции на безопасност
Чл. 7. Ядрената безопасност при управлени-
ето на ОЯГ се гарантира чрез изпълнение на
основните функции на безопасност:
1. осигуряване на подкритичност;
2. отвеждане на остатъчното топлоотделяне;
3. задържане на радиоактивните продукти в
границите на физическите бариери.
Чл. 8. (1) Изпълнението на функциите на
безопасност се осигурява чрез проекта на съо-
ръженията за управление на ОЯГ.
(2) Контролът за изпълнението на функции-
те на безопасност се осигурява от експлоатира-
щата организация при всички дейности по уп-
равление на ОЯГ при нормална експлоатация
на съоръженията и при проектни аварии.